Hozirda portlash sabablari aniqlanmoqda. Tan jarohati olganlar yo‘qligi aytildi. Foto: Ijtimoiy tarmoqlar Buxoro shahrida o‘quv binosining yerto‘la qismida chaqnash sodir bo‘ldi. Holat yuzasidan viloyat FVB rasmiy ma’lumot berdi. Ma’lum qilinishicha, 4 yanvar kuni soat taxminan 00:52 larda Buxoro shahri, “Olim Xo‘jayev” MFY Mustaqillik ko‘chasida joylashgan, o‘quv markaz sifatida foydalanib kelingan 50/3-uyning yerto‘lasida chaqnash sodir bo‘lgan. Buning oqibatida yerto‘ladagi 3 dona eshik romlar joyidan siljigan va 70 kv.m maydonda tom qismi plastik qoplamasi zararlangan. Chaqnash oqibatida jabrlangan va tan jarohati olganlar yo‘q. Hozirda chaqnash sabablari aniqlanmoqda. Oldinroq Buxoroda qurilayotgan 7 qavatli uyning 7-qavatida beton plitalar qulab tushgandi.